open-index/open-wikipedia-markdown huggingface dataset:
Keith Richards

**Keitas Ričardsas** (, g. 1943 m. gruodžio 18 d.), karjeros pradžioje dažnai vadintas **Keitu Ričardu** () – anglų muzikantas, dainininkas ir dainų autorius, geriausiai žinomas kaip grupės „The Rolling Stones“ vienas iš įkūrėjų, gitaristas, pagalbinis vokalistas ir vienas pagrindinių dainų autorių. Jo muzikinis kontraktas su Miku Džageriu yra vienas sėkmingiausių muzikos istorijoje. Ričardsas plačiai vertinamas kaip vienas geriausių visų laikų gitaristų. Jo, kaip muzikanto, karjera tęsiasi šešis dešimtmečius, o jo grojimo gitara skambesys yra laikomas vienu iš „Rolling Stones“ išskirtinumų. Ričardsas yra sulaukęs neigiamo žiniasklaidos dėmesio dėl priklausomybės kvaišalams ir romantinių nuotykių; kaip ir Džageris, dažnai apibūdinamas kaip prieškultūrinė figūra. Nuo 1983 m. susituokęs su Patti Hansen. Iš viso turi penkis vaikus.

Ričardsas gimė ir užaugo Dartforde, Kente, Jungtinėje Karalystėje. Mokėsi Vilmingtono gramatikos mokykloje berniukams ir Sidkapo meno koledže. Baigęs mokslus Ričardsas susidraugavo su Džageriu, Bilu Vaimanu, Čarliu Vatsu ir Brajanu Džonsu ir įsijungė į grupės „Rolling Stones“ veiklą. Kartu su Džageriu Ričardsas yra vienintelis grupės „Rolling Stones“ narys, atliekantis solisto partiją kai kuriose grupės dainose. Grupės koncertų metu Ričardsas paprastai atlieka vieną dainą kaip pagrindinis solistas, pavyzdžiui, „Happy“, „Before They Make Me Run“ ir „Connection“. Be karjeros grupėje „Rolling Stones“, Ričardsas taip pat yra grojęs savo paties šalutiniame projekte, „The X-Pensive Winos“. K. Ričardsas taip pat turi profesionalios vaidybos patirties – yra vaidinęs kapitoną Tygą, Džeko Sperou tėvą, trijuose „Karibų piratai“ filmuose.

1989 m. Ričardsas buvo įrašytas į Rokenrolo šlovės alėją, o 2004 m. – JK muzikos šlovės alėją kartu su „Rolling Stones“. „Rolling Stone“ žurnalas jį įvertino kaip ketvirtą geriausią pasaulio gitaristą savo 2011 m. publikuotame šimto gitaristų sąraše. Taip pat žurnalo 500 geriausių visų laikų dainų sąraše puikuojasi 14 jo su Miku Džageriu parašytų dainų.

## Solo diskografija
Nors dauguma kūrinių yra išleidęs su grupe „Rolling Stones“, muzikantas yra sukūręs ir solo kūrinių „The X-Pensive Winos“ muzikiniame projekte.

### Albumai

#### Studijiniai albumai

#### Rinkiniai ir koncertiniai įrašai

### Singlai

### Kiti pasirodymai

## Filmografija

## Bibliografija
Keitas Ričardsas yra parašęs dvi knygas.
* 2010: *Gyvenimas* (*Life*)
* 2014: *Gusas ir aš: istorija apie mano senelį ir mano pirmąją gitarą* (*Gus & Me: The Story of My Granddad and My First Guitar*)

## Šaltiniai

## Nuorodos
* Oficiali svetainė
*
EToro

**eToro** – finansų maklerio įmonė, kuri specializuojasi socialinės prekybos ir tarpininkavimo paslaugų srityje. Įmonė siūlo prekybą daugelyje rinkų, įskaitant valiutas, akcijų indeksus, akcijas ir kriptovaliutas per savo prekybos platformą ir mobiliąją programėlę. Įmonės biurai yra Izraelyje, Jungtinėje Karalystėje, Kipre, JAV ir Australijoje.

2020 m. įmonės vertė siekė 2,5 mlrd. JAV dolerių. Tais pačiais metais prekybos platforma turėjo 13 mln. registruotų paskyrų.

## Istorija
Įmonę kaip „RetailFX“ 2007 m. Tel Avive įkūrė broliai Yoni Assia ir Ronenas Assia kartu su Davidu Ringu.

## Operacijos
„eToro“ siūlo brangiųjų metalų, žaliavų ir energijos rūšių, įskaitant WTI žalią naftą, Brent ir gamtines dujas, CFD. eToro CFD taikomi akcijų indeksai apima S&P 500, NSDQ 100, Australijos S&P 200.
2013 m. „eToro“ pradėjo siūlyti tokias kriptovaliutas kaip Bitcoin, o nuo 2017 m. – kitas, įskaitant Ethereum ir Ripple.

„eToro“ veiklą reguliuoja CySEC ES, FCA Jungtinėje Karalystėje, FinCEN JAV ir ASIC Australijoje.

## Išnašos
Mohamed Bahlouli

**Mohamedas Baliuli** (; g. 2000 m. vasario 17 d.) – Alžyro futbolininkas, rungtyniaujantis saugo pozicijoje. Atakuojančio plano žaidėjas. Jo brolis Faresas Bahlouli rungtyniavo Liono „Olympique“, „Monaco“ ir „Lille“ ekipose.

## Karjera
Prancūzijoje gimęs ir Alžyro pilietybę turintis futbolininkas išugdytas Liono „Olympique“ klubo sistemoje.

Nuo 2018 m. priklausė Italijos „Serie A“ rungtyniaujančiam Genujos „Sampdoria“ klubui. Rungtyniavo „Sampdoria“ jaunimo sistemoje, treniravosi su pagrindine komanda. Kelis kartus buvo registruotas „Serie A“ rungtynėms.

Nuo 2020 m. nuomos pagrindais žaidė Italijos „Serie B“ rungtyniaujančioje „Cosenza“ ekipoje. Joje per pusantrų metų sužaidė daugiau nei 30 rungtynių, pasižymėjo dviem įvarčiais ir atliko rezultatyvų perdavimą.

### FK Kauno Žalgiris
2022 m. sausio mėn. pranešta, kad atstovaus Kauno Žalgiriui.

2022 m. kovo 19 d. oficialiai debiutavo A lygoje rungtynėse prieš Sūduvos klubą.

2022 m. balandžio 2 d. pasižymėjo įvarčiu rungtynėse prieš FK Žalgiris.

2022 m. balandžio 15 d. rungtynėse prieš FK Banga pelnė pirmą rungtynių įvartį, bet varžovai sugebėjo perimti žaidimo kontrolę ir nugalėjo kauniečius rezultatu 3:1.

### Vėlesnė karjera
Nuo 2024 m. rungtyniavo Pro Sesto 1913 klube (Italija).

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; su FK Kauno Žalgiris
*  Sidabro medaliai: 2022 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Tzlil Nehemya

**Clilas Nechemija** (*Tzlil Tzion Nehemya, צליל נחמיה*; g. 1995 m. kovo 3 d.) – Izraelio futbolininkas, gynėjas. Atstovavo „Hegelmann“ klubui.

## Karjera
Profesionalo karjerą pradėjo Beitaro „Kiryat Gat“ klube. Vėliau rungtyniavo antros pakopos klubuose. 

2018–2019 m. su Ness Zionos „Sektzia“ Izraelio antros pakopos pirmenybėse buvo antri.

2019 m. perėjo į aukščiausioje lygoje rungtyniavusį Natanijos „Maccabi“. 

Pusmetį praleido Graikijos antros lygos „Asteras Vlachioti“ klube.

### [[FC Hegelmann]]
2022 m. sausio mėn. pranešta, kad tapo „Hegelmann“ klubo nariu.

2022 m. kovo 15 d. debiutavo A lygos rungtynėse prieš FK Panevėžys.

2022 m. liepos 16 d. pelnė įvartį rungtynėse prieš Jonavos klubą. Po jo įvarčio rezultatas tapo 6:0. Galutinis rungtynių rezultatas 6-0.

2022 m. spalio 9 d. pasižymėjo pelnydamas įvartį rungtynėse prieš FK Kauno Žalgiris. Tuo metu pirmavo varžovai, o po žaidėjo smūgio rezultatas tapo lygus (1-1), kuris nebepakito iki rungtynių pabaigos.

2022 m. gruodžio mėn. tapo aišku, kad žaidėjas palieka FC Hegelmann.

### Vėlesnė karjera
2023 m. sausio mėn. tapo žinoma, kad grįžo į gimtinę ir tęsė karjerą Aukštutinio Nazareto „Hapoel“. 

Netrukus perėjo į SC Kfar Qasem.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
; Liga Leumit D2
: Antrieji: 2018–2019 m.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Virtualus pasaulis

**Virtualus pasaulis** (taip pat **virtuali erdvė**) – kompiuterio simuliuota tikrovė internete, kuri išsiskiria vartotojų sukurtais avatarais. Pastaruosiuose pasauliuose galima sąveikauti su jo objektais, bendrauti bei dalyvauti įvairiose veiklose priklausomai nuo konteksto. 

1970-aisiais pirmieji tekstinio tipo pasauliai išsivystė kartu su MUD platformomis. 1990-aisiais atsirado vis daugiau 3D žaidimų, kurie paskatino virtualių pasaulių vystymąsi. Pastaruoju metu trimatės kompiuterinės grafikos pasauliai, pasižymintys papildytos ir virtualios tikrovės elementais žiniasklaidoje pradėti vadinti metavisatomis (). Pasauliai gali būti pasiekiami asmeniniais kompiuteriais, kompiuterinių žaidimų konsolėmis, planšetėmis, išmaniaisiais telefonais ar virtualios realybės akiniais.

Virtualūs fantastiniai pasauliai, kai žmonės valdo savo sukurtus veikėjus, egzistuoja jau ne vieną dešimtmetį. Iš esmės MMORPG žaidimai („RuneScape“, „World of Warcraft“) taip pat galėtų būti vadinami savotiškomis metavisatomis. Pastarųjų ir MMO žaidimų grafikai vis gerėjant, juose pradedami rengti virtualūs koncertai („Fortnite“).

2003 m. „Linden Lab“ sukurtas „Second Life“, kuriame akcentuojamas žaidėjų tarpusavio bendravimas, pasaulio kūrimas ir virtualios ekonomikos plėtojimas simuliuoja tikrovę atspindintį pasaulį. Ši platforma išpopuliarėjo 2007 m. Jos dalyviai galėjo klausytis gyvų paskaitų, šokti populiariuose naktiniuose klubuose, parduotuvėse pirkti realius ar virtualius drabužius arba spekuliuoti nekilnojamojo turto kainomis.

2017 m. „Linden Labs“ išleido naują platformą „Sansar“. Tai buvo virtuali erdvė, kurioje buvo galima „apsigyventi“, žaisti žaidimus, žiūrėti vaizdo klipus ar bendrauti. Tačiau projektas žlugo 2020 m. Ribojančiu veiksniu tapo pati virtuali realybė. Nors virtualios realybės akiniai pastaraisiais metais tapo kiek labiau prieinami, jų naudojimas neišpopuliarėjo tiek, kiek reikėjo tokiai platformai kaip „Sansar“. 

Paskutinį žiniasklaidoje plačiai paviešintą bandymą sukurti virtualią mokymosi, darbinę, laisvalaikio praleidimo ar bendravimo aplinką pateikė „Meta Platforms“. 2021 m. bendrovė pristatė sistemą „Horizon Workrooms“, leidžiančią bendradarbiams, dėvintiems VR prietaisus, rengti posėdžius virtualioje patalpoje, kurioje jie visi vaizduojami kaip trimačiai animaciniai personažai. Nors žaidybinimas jau naudojamas karybos industrijoje, o papildytos realybės elementai pritaikomi mados versle matuojantis rūbus virtualioje aplinkoje.

## Išnašos
Portūnas

**Portūnas** () – durų, uostų dievas romėnų mitologijoje. Artimas dievui Janui.

Būta Portūno žynio flamino. Kiekvienais metais rugpjūčio 17 d. uoste prie Tiberio upės šios dievybės garbei buvo rengiama Portūnalijų šventė.

Anot lingvisto Giuliano Bonfante, sprendžiant iš Portūno kulto ir jo vardo reikšmės, Portūnas turėtų būti labai archajiška dievybė, galbūt siekianti dar tuos laikus, kai lotynai gyveno būstuose ant polių.

## Išnašos
Antal Rohrbach

**Antalis** (kai kur **Antonas**) **Rorbachas** (; 1825 m. spalio 22 d. Hora Zemplėno vietovėje – 1889 m. sausio 29 d. Budapešte) – vengrų vaistininkas ir fotografas.

## Biografija
1848 m. Karališkajame Vengrijos universitete įgijo farmacinį išsilavinimą. 1850 m. Segedo mieste įkūrė nuosavą vaistinę ir vedė Liudoviką Ivankovič. 1864 m. Segede nusipirkęs namą, jį nugriovė ir pasistatė vaistinę. 1871–1876 m. dirbo samdomu vaistininku. 1877 m. persikraustė į Peštą (dabar Budapešto miesto dalis}.

Antalis Rohrbachas tarp amžininkų pagarsėjo urbanistinio peizažo fotografijomis. Tais laikais fotooptika buvo dar labai netobula, todėl tekdavo platesnį vaizdą fotografuoti įvairiais kampais, o vėliau nuotraukas suklijuoti į vieną – panoraminę. Fotografavo daugiausiai Segede, 1857–1859 m. įamžino geležinkelio tilto statybos etapus.

Tuo metu Rusijos imperijos Vitebsko, Vilniaus, Gardino ir kt. gubernijose buvo tiesiamas Sankt Peterburgo–Varšuvos geležinkelis. Sudėtingesniems inžineriniams objektams statyti buvo pasamdyti prancūzų specialistai, vienas iš kurių ir pakvietė Antalį Rohrbachą šiuos statinius užfiksuoti fotografijose. Į Rusijos imperiją vaistininkas išvyko 1861 m. rugpjūtyje, o grįžo tų pačių metų gruodžio vidury.

Po kelionės liko pluoštas nuotraukų su Vilniaus, Kauno, Daugpilio, Rezeknės, Gardino miestų; tiltų ir kt. geležinkelio objektų vaizdais. Vėliau tyrinėtojai nustatys, kad tarp jų buvo seniausios žinomos Kauno nuotraukos, vieni iš pirmųjų Vilniaus fotografijų.

Po Antalio Rohrbacho mirties fotografijos pateko į Varšuvos nacionalinį muziejų, Ispanijos nacionalinę biblioteką, kitus rinkinius. 2021 m. pab. Šiaulių fotografijos muziejus (Šiaulių „Aušros“ muziejaus padalinys) iš privataus kolekcionieriaus Ispanijoje įsigijo A. Rohrbacho 22 fotografijų albumą su vertingais Lietuvos vaizdais, taip papildydamas savo ekspozicijas.

## Antalio Rohrbacho 1861 m. nuotraukos (pasirinktinai)

Vaizdas:Kaunas in 1861, photographed by Antal Rohrbach.jpg|Kaunas.
Vaizdas:Kaunas in 1861, photographed by Antal Rohrbach 2.jpg|Karmelitų priemiestis Kaune.
Vaizdas:Horadnia, Nioman-Mastavaja. Горадня, Нёман-Маставая (A. Rohrbach, 1861).jpg|Gardinas.
Vaizdas:Horadnia, Nioman-Padoł. Горадня, Нёман-Падол (A. Rohrbach, 1861).jpg|Gardinas, geležinkelio tiltas per Nemuną.
Vaizdas:Vilnia, Boŭfałava hara. Вільня, Боўфалава гара (A. Rohrbach, 1861).jpg|Vilniaus panorama.


## Šaltiniai
* Į Lietuvą sugrąžintas vertingas nuotraukų rinkinys // alkas.lt
* Anton Rohrbach // www.luminous-lint.com
* Rohrbach Antal (1857–1863) // T. Knotik Márta. ''Fényírók és fényirdák Szegeden (1859–1913)'' (Szeged, 2009)
  

## Nuorodos
* Antal Rohrbach. ''Sankt Peterburgo–Varšuvos geležinkelio nuotraukų albumas'' // Šiaulių „Aušros“ muziejus
* Antal Rohrbach (fotografijos Šiaulių „Aušros“ muziejuje) // LIMIS
Dmitrijus Sotnikovas

**Dmitrijus Sotnikovas** ( g. 1985 m. gegužės 29 d.) – Rusijos ralio reidų lenktynininkas, „Kamaz“ komandos narys.

Lenktynininkas yra 2021–2022 m. Dakaro ralių ir 3 kartus Šilko kelio ralio laimėtojas.

## Karjera
D. Sotnikovas debiutavo Dakaro ralyje 2014 m. ir finišavo 4 vietoje. Kitais metais jis užėmė 5 vietą. 2017 ir 2019 m. rusas užėmė 2 vietas. 2021 m. lenktynėse rusas laimėjęs 5 etapus tapo Dakaro ralio laimėtoju.

Be pergalės Dakaro ralyje, D. Sotnikovas žinomas dėl pergalių Šilko kelio ralyje 2013 ir 2017 m. 

## Dakaro ralio rezultatai

## Nuorodos
* Piloto Instagram profilis

## Šaltiniai
Miškinis eraičinas

**Miškinis eraičinas** (*Festuca altissima*) – miglinių šeimos augalų rūšis. Paplitusi beveik visoje Europoje, Vakarų Sibire, Kaukaze, Irane.

Augalas daugiametis, 60–150 cm aukščio. Stiebas lygus, status. Lapai linijiški šiukštūs, apaugę trumpais dygliukais. Žiedynas – 10–20 cm ilgio šluotelė su varputėmis ant laibų kotelių. Žydi birželį–liepą, sėklas nokina rugpjūtį.

Miškinis eraičinas auga vidutinio drėgnumo trąšiose priemolio ir molingos dirvose. Auga mišriuose ir lapuočių miškuose, miškų aikštelėse, retmėse, kirtavietėse. Šviesmėgis augalas. Lietuvoje miškinis eraičinas retas, įtrauktas į Raudonąją knygą. Aptinkamas daugiausia Žiemgalos žemumoje, Vakarų Lietuvoje, o didžiausia populiacija – Vištyčio apylinkėse (Drausgiryje, Tadarinės miške). Rūšiai reikalingi brandūs lapuočių miškai, kurie nyksta dėl kirtimų, įsigalinčių monokultūrų.


Festuca altissima illustration (03).jpg|Požymiai
Festuca.altissima.jpg|Žiedynas
Festuca altissima leaf (01).jpg|Lapamakštė
Festuca altissima plant (15).jpg|Augavietė


## Šaltiniai
Tarpukario Latvijos topografiniai žemėlapiai

**Tarpukario Latvijos topografiniai žemėlapiai** – Latvijos topografinių žemėlapių serija, išleista 1924–1935 m. 1 : 75 000 masteliu. Seriją išleido Latvijos kariuomenės štabo geodezijos-topografijos skyrius ().

## Aprašymas

Žemėlapiai sudaryti XX a. 2-osios pusės Rusijos Imperijos topografinių žemėlapių pagrindu. Daugiausia buvo vadovautasi 1 : 84 000 mastelio Vakarų pasienio erdvės žemėlapiais. Daugelis lapų po pirmosios laidos (1924–1931 m.), panaudojus naujausius rekognoskavimo duomenis, originalią topografinę nuotrauką ir naujausius prieinamus kartografinius duomenis, buvo perleisti.

## Žemėlapiai

Žemėlapių serija apėmė daugiausia Latvijos teritoriją, tačiau į juos pateko taip pat dalis šiaurinės Lietuvos, pietinės Estijos, šiaurinės Baltarusijos ir vakarinės Rusijos.

## Šaltiniai
Vakarų pasienio erdvės žemėlapis

**Vakarų pasienio erdvės žemėlapis** () – vakarinės Rusijos imperijos įvairaus mastelio žemėlapių rinkinys, kuris buvo leidžiamas maždaug nuo 1880 m. iki I pasaulinio karo. XX a. tarpukariu žemėlapiai buvo dalimis perleidžiami TSRS ir kitose šalyse.

## Aprašymas

Žemėlapiai pradėti leisti 1880 m. ar 1883 m. Buvo leidžiami įvairiais masteliais, atskaitos vienetu laikant varstą. Tai buvo pusės varsto (mastelis 1 : 21 000), varsto (1 : 42 000), dviejų varstų (1 : 84 000), trijų varstų (1 : 126 000) žemėlapiai, taip pat sudarinėti pusiau topografiniai dar stambesnio mastelio žemėlapiai. Masteliai buvo nurodomi pagal tai, kiek varstų atitiko vieną colį.

Po I pasaulinio karo žemėlapiai buvo naudojami ir naujųjų valstybių žemėlapiams. Tarp tokių buvo Tarpukario Latvijos topografiniai žemėlapiai, sudaryti 1 : 75 000 masteliu. Dviejų varstų žemėlapius naudojo ir Lenkijos topografija, vieno varsto žemėlapiai naudoti ir XX a. tarpukario TSRS topografijoje. 

## Žemėlapiai

Žemėlapiai apėmė vakarinės Rusijos imperijos pasienio regionus. Lietuvą apėmę žemėlapiai daugiausia buvo leidžiami 1907–1915 m., nors pradėti dar XIX a. pabaigoje.

## Šaltiniai
Petrograda

:: *1914–1924 m. Petrogradu vadinosi [[Sankt Peterburgas]].*

**Petrograda** (arba ***Petrogradas, Peterburgas***) – buvęs kaimas Kauno miesto savivaldybėje, į šiaurės rytus nuo Aukštųjų Petrašiūnų, kairiajame Amalės krante, ties dabartiniais Amalių sodais ir Naujasodžiu.

## Istorija

Petrogrados kaimas – tai maža gyvenvietė, XIX a. buvusi į rytus nuo Kauno miesto centro, šiauriau Amalių. 1890 m. cariniame žemėlapyje jis pažymėtas Peterburgo vardu. Kaimas buvo panaikintas sovietmečiu 1961 m., galbūt dėl Kauno HE sudarytos Kauno marių užtvankos.

## Gyventojai

## Šaltiniai
Justus Danckerts

**Justus Dankertsas** (; 1635 m. lapkričio 11 d. Amsterdame – 1701 m. liepos 16 d. ten pat) – olandų graviūrininkas, leidėjas, kartografas.

## Biografija

Dankertsų leidėjų giminės palikuonis. Gimė kartografo Cornelis Danckerts I šeimoje. Sūnūs *Theodorus* ir *Cornelis II* taip pat buvo leidėjai graviūrininkai.

## Žemėlapiai

1686–1687 m. išleido pirmąjį atlasą (20 žemėlapių), 1690 m. antrajį (26 žemėlapiai), 1698–1700 m. trečiajį (60 žemėlapių). Juose yra išsamiai pavaizduotos ir dabartinės Lietuvos žemės.


Polen, Litouwen (full margins v2)- Danckerts, 1684.jpg | ATR žemėlapis, 1684 m.
Accuratissima regnorum Sueciae, Daniae et Norvegiae tabula - CBT 5871280.jpg | Skandinavijos žemėlapis, apie 1680–1696 m.
The administrative map of the Grand Duchy of Lithuania - Magni Ducatus Lithuaniae Divisa Tam In Palatinatus Quam Subiacentes Castellanias, 1690-1699.jpg | LDK žemėlapis, apie 1695 m.
Map - Special Collections University of Amsterdam - OTM- HB-KZL 31-04-03.tif | Europos žemėlapis, po 1696 m.


## Šaltiniai
Guillaume Levasseur de Beauplan

**Gijomas Levaseras de Boplanas** (; apie 1595 m. – 1673 m. gruodžio 6 d.) – prancūzų ir lenkų kartografas, inžinierius, architektas.

## Biografija

Gimė apie 1595 m. Normandijoje. Apie 1630 m. ATR karaliaus Žygimanto III kvietimu atvyko dirbti karo inžinieriumi. Aktyviai dirbo Ukrainos teritorijose. Lenkijoje darbavosi 17 metų.

## Žemėlapiai

1639 m. sukūrė pirmąjį generalinį Ukrainos žemėlapį, 1654 m. išleido dar detalesnius Ukrainos žemėlapius. Taip pat išleido LDK žemėlapį.

## Šaltiniai
Jean-Baptiste Nolin

**Žanas-Batistas Nolenas** (; 1657 m. – 1708 m.) – prancūzų kartografas, graviūrininkas, leidėjas.

## Biografija

Mokėsi pas Francois de Poilly, aktyviai dirbo kartografijos ir leidybos versle Paryžiuje XVII–XVIII a. sandūroje. Kartografu dirbo mažai, daugiausia rėmėsi kitų autorių žemėlapiais (Vincenzo Coronelli, Jean-Dominique Cassini, Jean Nicolas du Trallage), kartais ir nesąžiningai. Sūnus buvo taip pat Žanas-Batistas Nolenas (1686–1762), užsiėmęs leidybos verslu, tačiau bankrutavęs 1749 m.

## Žemėlapiai

1700 m. išleido 125×140 cm dydžio pasaulio žemėlapį „Le globe terrestre“, kuris vėliau buvo perleistas 1708 ir 1767 m.


File:The BL King’s Topographical Collection - Le Globe Terrestre dressé sur la projection de M. de la Hyre.jpg | Ž.-B. Noleno pasaulio žemėlapis, 1767 m.
File:L'Asie selon les mémoires les (...)Coronelli Vincenzo btv1b530890106.jpg | Ž.-B. Noleno išleistas Vincenzo Coronelli Azijos žemėlapis, 1690 m.


## Šaltiniai
Iteracija

**Iteracija** ( – kartojimas) – kartotinė matematinė operacija, proceso kartojimas skirtas rezultatų sekos generavimui (galimai nesusijusių). Kiekvienas proceso pakartojimas yra viena iteracija, o kiekvienos iteracijos rezultatas yra sekančios iteracijos pradžia.

Matematikoje arba informatikoje, iteracija (kartu su susijusiu veiksmu rekursija) yra standartinis algoritmų elementas.

## Šaltiniai
Vincenzo Coronelli

**Vinčencas Marija Koronelis** (; 1650 m. rugpjūčio 16 d. Venecijoje – 1718 m. gruodžio 9 d. ten pat) – italų vienuolis pranciškonas, kartografas, kosmografas, enciklopedininkas, atlasų ir gaublių leidėjas. Išsamaus atlaso „Atlante Veneto“ autorius.

## Biografija

Gimė ir didžiąją dalį aktyvaus gyvenimo praleido Venecijoje. 1671 m. įstojo į pranciškonus. Gerai įvaldė kosmografiją, matematiką, geografiją.

## Žemėlapiai

Išleido didelį 13 dalių apimties atlasą „Atlante Veneto“.


File:L'Asie selon les mémoires les (...)Coronelli Vincenzo btv1b530890106.jpg | Azijos žemėlapis, 1690 m. išleistas su Jean-Baptiste Nolin
Vincenzo Coronelli - Map of Asia (1700 ca.).jpg | Azijos žemėlapis, ~1700 m.
Kartensegment Coronelli upper part.jpg | Europos dalis


## Šaltiniai
Atlante Veneto

**Atlante Veneto** – didelės apimties detalus pasaulio atlasas, kurį 1690–1701 m. išleido italų kartografas Vincenzo Coronelli. Išleistas kaip J. Blau „Atlas Maior“ tęsinys.

## Aprašymas

Atlasas išleistas 13 dalių. Jame yra gausu aprašymų, pateikiami astronominiai ir geografiniai duomenys.

## Žemėlapiai

Atlase yra pavaizduota ir dabartinės Lietuvos teritorija – ji ne tik žymima įvairiuose regionų, žemynų ir pasaulio žemėlapiuose, bet ir atskirame detaliame žemėlapyje.


Atlante Veneto Volume 1 042.jpg | Pasaulio žemėlapis
Atlante Veneto Volume 1 052.jpg | Europos žemėlapis
Atlante Veneto Volume 2 096.jpg | Vakarinė Lenkija
Atlante Veneto Volume 2 100.jpg | Lietuva
Atlante Veneto Volume 2 102.jpg | Vakarinė Rusija


## Šaltiniai
Cornelis Danckerts I

**Kornelis Dankertsas** (; 1603 m. Amsterdame – 1656 m. ten pat) – olandų graviūrininkas, leidėjas.

## Biografija

Dankertsų leidėjų giminės palikuonis. Sūnus Justus Danckerts taip pat buvo leidėjas ir graviūrininkas.

## Žemėlapiai

Dankaerts-Historis-9240.tif | Europos žemėlapis, 1643 m.
Regni Poloniae et ducatus Lithuaniae Voliniae Podoliae Prussiae et Curlandiae descriptio... - CBT 5883084.jpg | ATR žemėlapis, 1696 m.


## Šaltiniai
Carel Allard

**Karelis Alardas** (; 1648 m. Amsterdame – 1709 m. ten pat) – Nyderlandų kartografas, graviūrininkas, leidėjas.

## Biografija

Gimė žemėlapių leidėjo Hugo Alardo šeimoje. Manoma, kad pranoko savo tėvą, kadangi 1697 m. išleido „Atlas Minor“, o apie 1705 m. – „Atlas Maior“. Verslą perleido sūnui *Abraham Allard*, bet jis bankrutavo 1706 m.

## Žemėlapiai

Išleido daug ir išsamių žemėlapių, taip pat vaizduojančių ir LDK teritoriją.


Map - Special Collections University of Amsterdam - OTM- HB-KZL 31-04-07.tif
Map - Special Collections University of Amsterdam - OTM- HB-KZL 31-04-08.tif
Map - Special Collections University of Amsterdam - OTM- HB-KZL 31-04-09.tif
Map - Special Collections University of Amsterdam - OTM- HB-KZL 31-05-60.tif


## Šaltiniai
Varšuvos Kristaus Atsimainymo bažnyčia

**Varšuvos Kristaus Atsimainymo bažnyčia**, () – Romos katalikų bažnyčia, stovinti Lenkijos sostinės Varšuvos centre, Miodova gatvėje Nr. 13 (). Bažnyčios ir gretimo vienuolyno pastatų statybą 1683–1694 m. fundavo ATR valdovas Jonas Sobieskis kaip padėką už pergales mūšiuose Chotyne ir prie Vienos. Barokinė šventovė priklauso kapucinams.    

## Istorija

1681 m. gruodžio 27 d. Poznanės vyskupas Stefanas Vežbovskis () išdavė leidimą statybai. Valstybės monarchas įsigijo sklypą ir jau 1682 m. jame iškilo laikina koplyčia. Kertinis akmuo padėtas 1683 m. liepos 23 d., prieš iškeliaujant į būsimą mūšį prie Vienos. 

1686 m. pavasarį pagal italų architekto Izidoriaus Afaitačio jaunesniojo () projektą prasidėjo vienuolyno statyba. Turėjo iškilti didingi ir prabangūs pastatai, bet tai prieštaravo monarcho nuostatai prisilaikyti kuklumo, tad projektą naujai perdarė arch. Agostinas Ločis (). 1688 m. papildomai nupirktas kaimyninis sklypas ūkio reikmėms. Galiausiai bažnyčios statyba buvo realizuota pagal Nyderlandų architekto Tylmano Gamereniečio patikslintą projektą.

Bažnyčia pašventinta 1692 m. spalio 11 d., bet baigiamieji statybų darbai dar tęsėsi iki pat 1694 m. 

Po 1863 m. sukilimo kapucinų vienuolynas buvo uždarytas ir nugriautas. Varšuvos sukilimo metu 1944 m. šventovė nukentėjo, kilusio gaisro metu sudegė altoriuose buvę paveikslai (tarp jų ir garsaus Lenkijos–Lietuvos valstybės tapytojo Simono Čechavičiaus darbai). 1946 m. rugsėjo 8 d. suremontuota bažnyčia vėl pradėjo veikti. 1983 m. birželio 17 d. Varšuvos Kristaus Atsimainymo šventovę aplankė ir joje meldėsi Romos Katalikų Bažnyčios popiežius Jonas Paulius II.

## Architektūra
Pagrindinį fasadą puošia toskaninio orderio kolonos ir Sobieskių giminės herbas *Janina*, pritvirtinta panslavizmo pirmtakui Jurajui Križaničiui skirta atminimo lenta. 

Viduje įrengti keli altoriai: trys dešinėje pusėje ir du kairėje, taip pat centre. Išmūrytos dvi koplyčios: Šv. Kajetono su nežinomo italų tapytojo paveikslu altoriuje ir antroji, skirta ATR valdovui Jonui Sobieskiui (iki 1830 m. ji buvo vadinama *Karališkąja*). Pastarojoje įrengti sarkofagai su urnomis, kuriose palaidoti Saksonijos–Lenkijos–Lietuvos valdovo Augusto Stipriojo vidaus organai ir valdovo Jono Sobieskio širdis. 

## Išnašos

## Nuorodos
* Bažnyčios vaizdai ir aprašymas (pl) // www.wiezowce.waw.pl
* Archyvinės publikacijos ir bažnyčios vaizdai ''Polona'' bibliotekoje (pl)
* Klasztor Braci Mniejszych Kapucynów // kapucyni.warszawa.pl
* Kościół Kapucynów pw. Przemienienia Pańskiego w Warszawie // www.wilanow-palac.pl
Nicolas de Fer

**Nikola de Feras** (; 1646 m. – 1720 m. spalio 25 d. Paryžiuje) – Prancūzijos kartografas, geografas.

## Biografija

Gimė kartografo Antoine de Fer šeimoje. Mokėsi graviūros meno, bet tėvui mirus, 1673 m. perėmė jo kartografijos verslą.

## Žemėlapiai

Išleido labai daug žemėlapių. Kai kurie jų turėdavo klaidų, tačiau žemėlapiai buvo labai vertinami dėl savo puošybos elementų ir meninės vertės.


Carte des Estats de Suede, de Dannemarq, et de Pologne; sur la Mer Baltique.jpg | Šiaurės ir Rytų Europa, 1700 m.
Nicolas de Fer. L'Europe, suivant les nouvelles observations de Mrs de l'Académie royale des sciences. 1716.jpg | Europa, 1716 m.
Atlas Curieux 1710 (83202507).jpg | „Atlas Curieux“, 1710 m.
Atlas Curieux 1710 (83202513).jpg | „Atlas Curieux“, 1710 m.


## Šaltiniai
Geografinė koordinačių sistema

**Geografinė koordinačių sistema** (sutrumpintai **GKS**) – koordinačių sistema, naudojama taško padėčiai sferos paviršiuje (ant Žemės rutulio) nurodyti. Sistema naudoja geografines koordinates, kurios apibūdina bet kurio jos taško nuotolį nuo dviejų tarp savęs statmenų didžiųjų apskritimų – Žemės pusiaujo (iš vakarų į rytus) ir Grinvičo dienovidinio (iš šiaurės į pietus). Taškams ant Žemės paviršiaus nurodyti naudojamos dvi koordinatės – viena jų nusako geografinę platumą, kita – geografinę ilgumą.

Geografinės koordinačių sistemos išradimas paprastai priskiriamas Eratostenui iš Kirėnijos, kuris dar III a. pr. m. e. parašė veikalą Geografija, saugotą Aleksandrijos bibliotekoje. Šimtmečiu vėliau Hiparchas iš Nikėjos sistemą patobulino nurodydamas platumą remdamasis žvaigždžių išmatavimais, o ne saulės zenitą ir nurodydamas ilgumą pagal mėnulio užtemimo intervalus, o ne padėties apskaičiavimą.

I–II a. Marinas iš Tyro sudarė išsamų geografijos vardų žodyną ir matematiškai nubraižytą pasaulio žemėlapį panaudodamas koordinates, einančias iš pirminio dienovidinio rytuose vakariausioje žinomojoje teritorijoje, pavadintoje Palaimintųjų salomis ir besitęsiančias vakariniu Afrikos krantu aplink Kanarų salas ar Žaliojo Kyšulio salas ir besitęsiančias iš šiaurės į pietus nuo Rodo salos. Anot Klaudijaus Ptolemėjaus, Marino atlase naudojamos ilguma ir platuma nebuvo sistematiškos.

## Atstumai tarp dienovidinių (meridianų) ir lygiagrečių (paralelių)

### Atstumai tarp lygiagrečių
Atstumas tarp dviejų lygiagrečių apskaičiuojamas pagal formulę:
:: \frac{\pi}{180^\circ}M(\phi);\,\!

### Atstumai tarp dienovidinių
Atitinkamai apskaičiuojamas atstumas tarp dviejų dienovidinių:
:: \frac{\pi}{180^\circ}\cos(\phi)N(\phi);\,\!

## Šaltiniai

## Taip pat skaitykite
* Pusiaujinė koordinačių sistema

## Nuorodos
* [Mokomasis ''[Youtube]'' filmukas apie geografinę koordinačių sistemą lietuvių kalba]
Dambrava (Marijampolė)

**Dambrava** – buvęs kaimas Marijampolės savivaldybėje, 5 km į šiaurę nuo Igliaukos.

## Gyventojai

## Šaltiniai
Dzingiškiai

**Dzingiškiai** – buvęs kaimas Marijampolės savivaldybėje, 3 km į šiaurės rytus nuo Verebiejų. Šiaurės rytinė Dingiškių kaimo dalis.

## Gyventojai

## Šaltiniai
Daubariškiai (Videniškiai)

**Daubariškiai** – buvęs viensėdis Molėtų rajono savivaldybėje, 8 km į šiaurės vakarus nuo Videniškių, į pietryčius nuo Daubariškių kaimo.

## Gyventojai

## Šaltiniai
Dolnica

**Dolnica** – buvęs kaimas Molėtų rajono savivaldybėje, 1 km į vakarus nuo Pagaluonės.

## Gyventojai

## Šaltiniai
Guillaume Delisle

**Gijomas Delilis** (; 1675 m. vasario 28 d. Paryžiuje – 1726 m. sausio 25 d. ten pat) – Prancūzijos kartografas.

## Biografija

Astronomo Joseph-Nicolas Delisle brolis, astronomo Jean-Dominique Cassini mokinys. Iš pradžių gamino gaublius ir pasaulio žemėlapius. 1718 m. tapo karališkuoju geografu.

## Žemėlapiai

Daug G. Delilio žemėlapių buvo perleidžiama ir po jo mirties, iki pat XVIII a. pabaigos.

## Šaltiniai
Dovydiškis (Molėtai)

**Dovydiškis** – buvęs viensėdis Molėtų rajono savivaldybėje, 5 km nuo Laičių.

## Gyventojai

## Šaltiniai
Drobiškiai (Molėtai)

**Drobiškiai** – buvęs kaimas Molėtų rajono savivaldybėje, 4 km į pietvakarius nuo Alantos.

## Istorija

Iki XX a. pabaigos prie kaimo stūksojo Alantos piliakalnis.

## Gyventojai

## Šaltiniai
Gruoblius

**Gruoblius** – buvęs viensėdis Molėtų rajono savivaldybėje, 4 km į šiaurę nuo Suginčių, šalia kelio .

## Gyventojai

## Šaltiniai
Inketriai (Čiulėnai)

**Inketriai** – buvęs viensėdis Molėtų rajono savivaldybėje, 7 km į vakarus nuo Toliejų, Inketro pelkės rytinėje pakrantėje piečiau Painketrių.

## Istorija

|}

## Gyventojai

## Šaltiniai
Ivoniškiai (Molėtai)

**Ivoniškiai** – buvęs viensėdis Molėtų rajono savivaldybėje, 3 km į šiaurės vakarus nuo Žydavainių.

## Gyventojai

## Šaltiniai
Joneikiškės (Molėtai)

**Joneikiškės** – buvęs kaimas Molėtų rajono savivaldybėje, 2 km į pietvakarius nuo Suginčių.

## Gyventojai

## Šaltiniai
Dujotiekis Hadžikabulas–Abadanas

**Dujotiekis Hadžikabulas–Abadanas** – tarpvalstybinis magistralinis dujotiekis iš Azerbaidžano į Irano pietvakarius ir uostus Persijos įlankoje.

## Istorija
1965 m. susitarimas dėl dujotiekio pasirašytas tarp Irano ir Sovietų Sąjungos vyriausybių užtikrinant gamtinių dujų tiekimą iš Irano į Pietų Kaukazo valstybes. 1970 m. sausį dujotiekis oficialiai atidarytas. Atidarymo ceremonijoje dalyvavo Irano šachas Mohamedas Reza Pahlavis ir TSRS prezidiumo pirmininkas Nikolajus Podgornas.

1979 m. po Irano revoliucijos dujų tiekimas iš Irano nutrauktas. 1991 m. Azerbaidžanas tapo nepriklausoma valstybe, bet dujotiekio infrastruktūra ir toliau liko neišnaudota.

2006 m. Azerbaidžanas pasirašė sutartį su Irano nacionalinių gamtinių dujų skirstymo bendrove dėl dujų tiekimo iš Azerbaidžano į Iraną.

## Šaltiniai
Dujotiekis Tebrizas–Ankara

**Dujotiekis Tebrizas–Ankara** – tarpvalstybinis magistralinis dujotiekis iš Irano į Turkijos sostinę Ankarą.

## Istorija
1996 m. pasirašytas susitarimas tarp Turkijos ir Irano vyriausybių dėl dujotiekio tiesimo. Tais pačiais metais pradėti statybos darbai. 2001 m. liepos 26 d. dujotiekis oficialiai atidarytas.

Nuo 2008 m. dujų tiekimas į Turkija per Iraną patiria daug trukdžių. Dėl teroristinių neramumų Irane, dujotiekis keletą kartų buvo susprogdintas. 

## Šaltiniai
Juodapurvis (Molėtai)

**Juodapurvis** – buvęs kaimas Molėtų rajono savivaldybėje, 2 km į pietus nuo Vorėnų, prie Želvos upelio.

## Gyventojai

## Šaltiniai
Juozapuvka (Balninkai)

**Juozapuvka** – buvęs kaimas Molėtų rajono savivaldybėje, 4 km nuo Balninkų.

## Gyventojai

## Šaltiniai
Kaišiadorių dvaras

**Kaišiadorių dvaras** – dvaras Lietuvoje, į rytus nuo Kaišiadorių miesto, Gudienos kaime prie tvenkinio. Iš buvusių 17 dvaro pastatų išlikęs tik dvarininko namas.

## Istorija

Dabartinių Kaišiadorių dvaro pastatų vietoje 1531 m. stovėjo totoriams priklausęs dvaras. Kaišiadorių dvaras žinomas nuo XVI a., kai jį valdė totorius Choišadaras Momulevičius. Po jo kelis amžius savininkais buvo totoriai, o paskutinysis žinomas dvaro savininkas totorius buvo Azulevičius, minimas 1784 m.

Vėliau dvaras atiteko didikams Riomeriams, kurie jį vąldė iki 1890 m. Tada dvaras atiteko vilnietei Vandai Sycianko, kurį ji prastai prižiūrėjo ir 1905 m. perleido Justinui Strumilai. Šis dvarą atstatė ir valdė jį iki 1940 m., kai dvaras buvo nusavintas.

Siekiant išsaugoti netrukdomą sausumos susisiekimą tarp Kaišiadorių dvaro gyvenvietės (Gudienos pusėje) ir parapijos centro Žiežmarių, tiesiant geležinkelį pastatytas Kaišiadorių geležinkelio viadukas.

## Šaltiniai
Naujasodis (Suginčiai)

**Naujasodis** – buvęs viensėdis Molėtų rajono savivaldybėje, 3 km į vakarus nuo Suginčių.

## Gyventojai

## Šaltiniai
Noliškis (Molėtai)

**Noliškis** – buvęs kaimas Molėtų rajono savivaldybėje, 3 km į šiaurės vakarus nuo Suginčių.

## Istorija

XVII–XIX a. minimas Noliškio dvaras.

## Gyventojai

## Šaltiniai
Novasodai (Molėtai)

**Novasodai** – buvęs kaimas Molėtų rajono savivaldybėje, 5 km į šiaurės rytus nuo Mindūnų, šalia Stirnių ežero.

## Gyventojai

## Šaltiniai
Novosiolka (Joniškis)

**Novosiolka** – buvęs viensėdis Molėtų rajono savivaldybėje, 2 km į šiaurę nuo Arnionių II.

## Gyventojai

## Šaltiniai
Padvarninkai (Molėtai)

**Padvarninkai** – buvęs kaimas Molėtų rajono savivaldybėje, 3 km nuo Dapkūniškių.

## Gyventojai

## Šaltiniai
Raskaučizna

**Raskaučizna** (arba ***Rudkaučizna***) – buvęs viensėdis Molėtų rajono savivaldybėje, 1 km į pietvakarius nuo Smailių, šalia kelio .

## Gyventojai

## Šaltiniai
Rūbakalis

**Rūbakalis** (arba ***Rubakulis***) – buvęs viensėdis Molėtų rajono savivaldybėje, 2 km į šiaurės rytus nuo Vorėnų.

## Gyventojai

## Šaltiniai
Pamalkėstė

**Pamalkėstė** – buvęs kaimas Molėtų rajono savivaldybėje, 1 km į pietus nuo Toliejų, rytinėje Malkėsto ežero pakrantėje.

## Gyventojai

## Šaltiniai
Platiškiai

**Platiškiai** – buvęs viensėdis Molėtų rajono savivaldybėje, 7 km į pietvakarius nuo Bijutiškio, šalia kelio .

## Gyventojai

## Šaltiniai
Šaukšteliškiai (Dubingiai)

**Šaukšteliškiai** – buvęs kaimas Molėtų rajono savivaldybėje, 5 km į šiaurę nuo Dubingių.

## Gyventojai

### Žymūs žmonės
* Petras Jakubėnas (1947–), inžinierius, karininkas

## Šaltiniai
Verkiai (Molėtai)

**Verkiai** – buvęs viensėdis Molėtų rajono savivaldybėje, 9 km nuo Inturkės.

## Gyventojai

## Šaltiniai
2022 m. Allsvenskan

**[[2022]] m. [[Allsvenskan]]** – 2022 m. Švedijos aukščiausiosios futbolo lygos sezonas. Prasidėjo 2022 m. balandžio 2 d., baigėsi 2022 m. lapkričio 6 d. Dalyvavo 16 komandų.

## Pokyčiai
*  Trys blogiausios 2021 m. sezono komandos iškrito iš Allsvenskan;
*  Trys geriausios 2021 m. Superettan komandos pateko į 2022 m. Allsvenskan.

## Dalyviai

## Turnyrinė lentelė

## Pereinamosios rungtynės
* Varbergs BoIS eužėmė 14 vietą Allsvenskan ir dėl išlikimo kovėsi su žemesniojo diviziono Östers IF.
* Pirmosios rungtynės įvyko 2022 m. lapkričio 10 d.
* Atsakomosios rungtynės sužaistos 2022 m. lapkričio 13 d.
----

----

* **[[Varbergs BoIS]] nugalėjo varžovus bendru rezultatu 4-2 ir išsaugojo vietą [[Allsvenskan]].**
----

## Taip pat skaitykite
* 2022 m. Superettan
* 2022 m. Damallsvenskan

## Išnašos

## Nuorodos
* Oficiali lygos svetainė (Allsvenskan)
* SOCCERWAY 2022 m. Allsvenskan
* SOCCERWAY 2022 m. Superettan
* SOCCERWAY 2022 m. Taurės turnyras
* Transfermarkt ALLSVENSKAN 2022
* RSSSF duomenų bazė (Čempionai ir sezonai);
* RSSSF duomenų bazė (Taurės turnyrai);
Utsiktens BK

**Unsiktens Boldklubb**, o trumpai **Unsiktens BK**, **Utsiktens** ir **UBK** – Švedijos futbolo klubas iš Västra Frölunda, netoli Geteborgo. Šiuo metu (2025 m.) varžosi Superettan.

## Istorija
Klubo ištakos siekia 1935 m. Kitados varžėsi žemesniuose divizionuose. 2014 m. sezone tapo Division 1, Pietų grupės nugalėtojais ir pateko į aukštesnį lygmenį.

2015 m. sezoną praleido Superettan (II), tačiau tarp šešiolikos dalyvių liko penkioliktoje vietoje ir iškrito į žemesnį divizioną.

Nuo 2016 m. sezone žaidė Division 1/Södra (Pietų grupėje). 2021 m. tapo Division 1/Södra (Pietų grupės) nugalėtojais.

Nuo 2022 m. sezono rungtyniavo Superettan (I). Debiutantai užėmė vienuoliktą vietą. 2023 m. sezone iškovojo trečiąją vietą.

## Pasiekimai
;  **[[Division 1 Södra]]:**
* **Nugalėtojai (2):** 2014, 2021 m.

## Sezonai
; Pastarųjų metų sezonai.

## Sudėtis

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

; Aprangos gamintojai
*  Nike (metai nežinomi)
*  Select (metai nežinomi)

## Stadionas
Namų rungtynes žaidžia Bravida Arena stadione (Geteborgas), talpinančiame 6,3 tūkst. žiūrovų. 

Ankstesniais metais žaidė Ruddalens idrottscentrum futbolo stadione.

## Išnašos

## Nuorodos
* Oficiali klubo svetainė
* Superettan lyga
* Facebook paskyra
* SOCCERWAY  
* FLASHSCORE
* Transfermarkt 
* Globalsportsarchive
2021 m. Afrikos Tautų taurė

**2021 m. Afrikos Tautų taurė** – 33-asis Afrikos Tautų taurės turnyras, 2022 m. sausio 9–vasario 6 d. vykęs Kamerūne. Pradžioje čempionatą planuota rengti 2021 m. birželio–liepos mėnesiais, bet dėl nepalankių oro sąlygų Kamerūne vasarą, nusprestą datą perkelti į 2021 m. žiemą. Vėliau, dėl KOVID-19 pandemijos, turnyras perkeltas į kitus metus.

Čempionatą pirmą kartą laimėjo Senegalas, finale po baudinių serijos palaužęs daugkartinius čempionus egiptiečius.

Sausio 24 d., prieš prasidedant aštuntfinalio varžyboms tarp Kamerūno ir Komorų, Olembės stadione grūstyje žuvo 8 žmonės, ~50 sužalota.

## Stadionai
Čempionatas vyko 5-se Kamerūno miestuose (6-se stadionuose).

## Atranka
Atrankoje į Afrikos Tautų taurę dalyvavo 52 rinktinė&nbsp;– atrankoje dalyvauti atsisakė Eritrėja ir Somalis.

Patekusios komandos:

*  *(šeimininkų teisėmis; dalyvavo 20 kartų)*
*  (18 k.)
*  (19 k.)
*  (25 k.)
*  (16 k.)
*  (3 k.)
*  (23 k.)
*  (3 k.)
*  (5 k.)
*  (12 k.)
*  (13 k.)
*  (24 k.)
*  (9 k.)
*  (3 k.)
*  (20 k.)
*  (debiutas)
*  (19 k.)
*  (1 k.)
*  (3 k.)
*  (debiutas)
*  (11 k.)
*  (3 k.)
*  (8 k.)
*  (12 k.)

## Grupės lygmuo

### A grupė

----

----

### B grupė

----

----

### C grupė

----

----

### D grupė

----

----

### E grupė

----

----

### F grupė

----

----

## Atkrintamosios varžybos

### Aštuntfinaliai

### Ketvirtfinaliai

### Pusfinaliai

### Mažasis finalas

## Finalas

## Rezultatyviausi žaidėjai

;8 įvarčiai
*  Vensanas Abubakaras

;5 įvarčiai
*  Karlas Toko Ekambis

;3 įvarčiai
*  Gabadinjas Mhangas
*  Ibrahima Konė
*  Sofianas Bufalis
*  Sadijo Manė

;2 įvarčiai
*  Achmedas Monji
*  Mohamedas Salachas
*  Džimas Alevinahas
*  Musa Barou
*  Ablijė Džalou
*  Nikola Pepė
*  Ašrafas Hakimis
*  Vahbi Chazris


## Šaltiniai
Garnjė rūmai

**Garnjė rūmai** (; anksčiau ) – didžiausias operos ir baleto teatras pasaulyje, stovintis Paryžiuje, Prancūzijoje. Atidarytas 1875 m. sausio 5 d. Pavadintas architekto Šarlio Garnjė garbei. Vienas žymiausių Paryžiaus statinių.

Tuo metu brangiausiai atsiėjęs pastatas. Plotas užima 12 000 m², salėje telpa apie 2 tūkst. žiūrovų. Pastatas išpuoštas marmuru, granitu, auksu, ištapytas freskomis. Monumentalus, racionaliai suplanuotas, plastine puošyba gausiai dekoruotas pastatas su prancūzų klasicizmo ir italų vėlyvojo Renesanso bruožais – būdingas eklektikos pavyzdys.

Pastatytas Napoleono III prašymu. Teigiama, kad XIX a. viduryje, po pasikėsinimo senajame Operos teatre, išgąsdintas imperatorius liepė pastatyti naują teatrą, kuriame jis galėtų jaustis saugiai.

## Galerija


Palais Garnier Statue.JPG|
Apollon opera Garnier.jpg|
Right roof sculptures Paris Opera.jpg|
Lyrical drama Perraud.jpg|
Jean-Baptiste Carpeaux La Danse.jpg|
Opera Garnier Grand Escalier.jpg|
Opéra Garnier - le Grand Foyer.jpg|
Palais Garnier auditorium and stage.jpg|


## Išnasos
Vėželiai (Molėtai)

**Vėželiai** – buvęs viensėdis Molėtų rajono savivaldybėje, 2 km į šiaurę nuo Videniškių.

## Gyventojai

## Šaltiniai
Vildžiūniškis

**Vildžiūniškis** – buvęs kaimas Molėtų rajono savivaldybėje, 7 km į pietvakarius nuo Skudutiškio.

## Gyventojai

## Šaltiniai
Hanstantono uolos

**Hanstantono uolos** – skardinga kranto linija Jungtinėje Karalystėje, Hanstantone, Norfolke, susiformavusi prie Vošo įlankos.

## Geologija
Skardis išsiskiria savo margomis spalvomis. Apatinę uolieną sudaro raudonspalvio smiltainio sluoksnis- jame vykdomi moksliniai kasinėjimai tiriant išlikusias fosilijas. Ant raudonspalvio smiltainio sluoksnio viršaus susiformavęs kreidos sluoksnis, kuris išsiskiria dvejomis spalvomis – raudonoji kreida (kreida su didele geležies konsistencija) ir baltoji kreida.

### Fosilijos
Prieš 70 milijonų metų Hanstanono uolos formavosi po jūros vandeniu, dėl to smiltainio sluoksniuose susiklostė didelis kiekis fosilijų. Atrandamos šio tipo iškasenos:
* Kokolitai: mikroskopiniai augalai;
* Dvigeldžiai: keli moliuskų tipai;
* Belemnitai: galvakojai moliuskai;
* Amonitai: galvakojai moliuskai;
* Brakiopodai: geldelių organizmai;
* Jūrų ežiai;
* Ryklių dantys.

## Turizmas
Uolos įtrauktos į regioninį lankytinų vietų registrą. Šalia uolų pastatytas Hanstantono molas, pramogų ir restoranų parkas, akvariumas ir viešbučiai.

## Šaltiniai
Salutė

**Salutė** () – sveikatos ir gerovės deivė romėnų mitologijoje. Vėliau ją imta tapatinti su graikų Higėja.

Imperatorius Augustas atgaivino senovinį paprotį kiekvienais metais kreiptis į dievus, kad būtų išsiaiškinta, ar jų galima prašyti gerovės Romai. Salutės atvaizdų esama ant imperatorių monetų; Salutė neretai primena Fortūną – pavaizduota su vairu ir aukojimo taure.

Romoje, ant Kvirinalio kalvos, būta šios deivės šventyklos. Ši šventykla buvo dedikuota 302 m. pr. m. e., joje kasmet rugpjūčio 5 d. būdavo aukojama.

## Išnašos
Peter James

**Piteris Dž. Džeimsas** (*Peter J. James*. g. 1948 m. rugpjūčio 22 d.) – Jungtinės Karalystės kriminalinių romanų rašytojas, prodiuseris.

## Biografija
Reivensberno universitete Londone studijavo kinematografiją. Vėliau kurį laiką gyveno Kanadoje, dirbo scenarijų autoriumi, prodiuseriu, rekvizitoriumi. XX a. 9-ajame dešimtmetyje pradėjo rašyti knygas, daugiausia kriminalinio žanro. Daugiausia sėkmės susilaukė 2005 m. Piterio Dežimso pradėta kriminalinių romanų serija apie Braitono detektyvą Rojų Greisą. Prodiusavo keletą filmų („Venecijos pirklys“, 2014 m. ir kt.). Pagal jo knygas sukurta serialų („Greisas“, nuo 2021 m.).

Braitono universiteto ir Braitono atvirojo universiteto garbės daktaras.

## Apdovanojimai
* Bario apdovanojimas (2011 m.)
* Deimantinis Durklas (2016 m.)
* *Le Prix Polar* tarptautinis apdovanojimas (2006 m.)
* *ITV3* kriminalinių trilerių apdovanojimai (2011 m.)
* Sasekso policijos apdovanojimas už nupelnus (2012 m.)
* Laikraščio *Argus* apdovanojimas už nuopelnus (2013 m.)

## Bibliografija
P. Džeimsas parašęs >36 romanų, o jo Rojaus Greiso seriją sudaro 18 knygų. Lietuviškai išversta:

* „Susimausi – galas“ (*Dead If You Don't*, 2008 m., liet. 2022 m.)
* „Būtinoji mirtis“ (*Need You Dead*, 2017 m., liet. 2020 m.)
* „Absoliutus įrodymas“ (*Absolute Proof*, 2018 m., liet. 2019 m.)
* „Tau galas“ (*You Are Dead*, 2015 m. liet. 2019 m.)
* „Mirtina meilė“ (*Love You Dead*, 2016 m., liet. 2019 m.)
* „Noriu, kad mirtum“ (*Want You Dead*, 2014 m., liet. 2017 m.)
* „Dar gyva“ (*Not Dead Yet*, 2012 m., liet. 2016 m.)
* „Mirusiojo gyvenimas“ (*Dead Man’s Time*, 2013 m., liet. 2016 m.)
* „Tobulieji“ (*Perfect People*, 2011 m., liet. 2015 m.)
* „Mirusiojo gniaužtai“ (*Dead Man’s Grip*, 2011 m., liet. 2014 m.)
* „Mirtis užklups rytoj“ (*Dead Tomorrow*, 2009 m., liet. 2013 m.)
* „Mirties glėby“ (*Dead Like You*, 2010 m., liet. 2013 m.)
* „Mirusiojo pėdsakais“ (*Dead Man’s Footsteps*, 2008 m., liet. 2012 m.)
* „Tiesa“ (*The Truth*, 1997 m., liet. 2012 m.)
* „Miręs gyventi“ (*Not Dead Enough*, 2007 m., liet. 2011 m.)
* „Klasta ir viltis“ (*Dead Simple*, 2005 m., liet. 2010 m.)
* „Prieblanda“ (*Twilight*, 1991 m., liet. 2010 m.)
* „Alchemikas“ (*Alchemist*, 1996 m., liet. 2009 m.)
* „Skarabėjo produkcija“ (*Looking Good Dead*, 2006 m., liet. 2008 m.)


## Šaltiniai
Aldona Valiukėnaitė

**Aldona Valiukėnaitė**  ( g .1934 m. spalio 23 d. Kaune) – Lietuvos dainininkė (sopranas), Kauno valstybinio muzikinio teatro solistė.

## Biografija
Aldona Valiukėnaitė gimė Kaune Jono Valiukėno ir Stasės Siratanavičiūtės (Valiukėnienės) šeimoje. Jonas Valiukėnas buvo ryšininkas ir po karo buvo siunčiamas atstatymo darbams į Zarasus, Tauragę, Skaudvilę. Šeima vyko kartu, todėl Aldonaą Valiukėnaitei ir jos jaunėliui broliui teko mokytis keliose mokyklose. Dainuoti pradėjo dar mokykloje Skaudvilėje, kur pati išmokusi groti pianinu, iš klausos grodavo per radijų transliuojamas dainas. Mokykloje lankė šokių ir dainų ansamblį, su kuriuo koncertuodavo išvykose į Klaipėdos rajoną. Yra laimėjusi antrą vietą vaikų dainų konkurse. Buvo kviesta stoti į Klaipėdos Kazio Šimkaus muzikos mokyklą, bet ten nestojo.

Šeimai vėl grįžus į Kauną, įstojo i Juozo Gruodžio aukštesniąją muzikos mokyklą, kur mokėsi pas tuo metu mokyklos direktoriaus pareigas einantį K Znamenską ir koncertmeisterį Juozą Katelę. 1959 m. baigė muzikos mokyklą ir 1959–1962 m. dirbo tuometinio Radijo ir televizijos komiteto vokaliniame ansamblyje, vadovaujamame Antano Gimžausko. 1963 m. atėjo dirbti į Kauno valstybinį muzikinį teatrą, kuriame dirbo soliste iki 1996 m.

Pirmieji vaidmenys Kauno Muzikiniame teatre - Valenciana Franco Leharo „Linksmojoje našlėje“ ir Liza Imrės Kalmano „Maricoje“.

## Vaidmenys
Per savo kūrybinės veiklos laikotarpį teatre sukūrė per septyniasdešimt vaidmenų. Tame tarpe Lisą, Marietę ir Stasi, Imrės Kalmano operetėse „Marica“, „Bajaderė“ ir „Silva“; Ciboletą, Pepi, Adelę ir Arseną Johano Štrauso operetėse „Venecijos naktis“, „Vienos kraujas“, „Šikšnosparnis“ ir „Čigonų baronas“; Doną Žuanitą ir Fiametą Franko Zupė „Dona Žuanita“ ir „Bokačas“, Serpiną Džovanio Pergolezio „Tarnaitė ir ponia“, Barbariną Amadėjaus Mocarto „Figaro vedybose“, Teklę ir senelę Anuž Gijos Kančelio „Piršlės išdaigos“, Čigonę Franco Leharo „Linksmoji našlė“ ir kitus.

## Koncertinė veikla
Be koncertų su Radijo ir televizijos komiteto vokaliniu ansambliu, Aldona Valiukėnaitė su kitais teatro solistais koncertavo Vokietijoje ir Rusijoje.

## Nuorodos
* Aldonos Valiukėnaitės sukurtų vaidmenų sąrašas

## Šaltiniai
Kelionė į Atata (miuziklas)

**Kelionė į Atata** –  Juozo Širvinsko miuziklas, parašytas pagal Kazio Sajos libretą, Kazio Sajos apysakos „Žvangutis“ motyvais.

## Siužetas

### Pagrindiniai veikėjai
Ulys, Vilimas, Cilė Grigaitė, Cilės motina Grigienė, Butrimienė ir kiti.

Du keliauninkai – Ulys ir Vilimas -  atklysta į vieną kaimą, kur abiem į akis krenta gražioji Cilė Grigaitė. Draugai sutaria: kuris pirmasis, radęs vandens gyslą, iškas šulinį, tam ir atiteks nuotaka. Vilimas pirmasis įveikia šią užduotį, tačiau tinkamesnis jaunikis pasirodo Ulys, o Vilimas išeina, kur akys veda. Nelabai saldus  ir Ulio gyvenimas - moterys graužia dėl neturto, o kaimiečiai įtaria jį susidėjus su velniu. Sodžiuje vėl pasimaišo Vilimas. Ulys numoja į viską ranka ir abu draugai iškeliauja ieškoti laimės į Atata šalį. 

## Pastatymai Lietuvoje
Miuziklas pastatytas Kauno valstybiniame muzikiniame teatre 1978 m. Spektaklio režisierius Rimantas Vaitkevičius, scenografas Algis Kariniauskas, dirigentas Stanislovas Čepinskis, choreografė Irena Ribačiauskaitė.

**Pagrindiniai vaidmenys ir atlikėjai:**

* *Ulys* – Vytolis Christauskas
* *Vilimas* – Mykolas Rekys ir Juozas Malikonis
* *Cilė* – Danutė Dirginčiūtė
* *Grigienė* – Genovaitė Gontytė ir Stasė Repečkaitė
* *Butrimienė* – Stanislava Rapalienė


## Šaltiniai
Donelaičio viršūnė

**Donelaičio viršūnė** – 5837 m aukščio viršukalnė pietvakarinėje Pamyro dalyje, Šachdaros kalnagūbryje (Tadžikija).

Pirmąsyk į šią viršukalnę 1964 m. liepos 28 d. įkopė K. Monstvilo vadovaujama Lietuvos aukštumų ekspedicija. Pavadinta 250-osioms K. Donelaičio gimimo metinėms įamžinti. Tais pačiais metais lietuvių alpinistai įkopė į dar dvi Šachdaros kalnagūbrio viršukalnes, suteikdami joms Lietuvos ir Čiurlionio pavadinimus.

## Išnašos
Čiurlionio viršūnė

**Čiurlionio viršūnė** – 5794 m aukščio viršukalnė pietvakarinėje Pamyro dalyje, Šachdaros kalnagūbryje.

Pirmąsyk į šią viršukalnę 1964 m. liepos 28 d. įkopė Kazimiero Monstvilo vadovaujama Lietuvos aukštumų ekspedicija. Tais pačiais metais ši ekspedicija įkopė į dar dvi Šachdaros kalnagūbrio viršukalnes, pavadindama jas Lietuvos ir Donelaičio.

## Išnašos
Linas Banys

**Linas Banys** (1998 m. balandžio 6 d. Anykščiuose – 2026 m. kovo mėn.) – Lietuvos biatlonininkas.

## Biografija
2016 m. dalyvavo jaunimo olimpinėse žaidynėse.

2022 m. atrinktas atstovauti Lietuvai 2022 m. žiemos olimpinėse žaidynėse.

2024 m. baigė karjerą.

## Rezultatai
### Pasaulio čempionatai

## Šaltiniai

## Nuorodos

* IBU svetainėje